經數:一七五三

經名:觀無量壽佛經疏卷第四

頁數:二七一

上	欄

之相. 內懷虛假. 貪瞋邪僞奸詐百端. 惡性難

侵事同蛇蝎. 雖起三業. 名爲雜毒之善. 亦

名虛假之行. 不名眞實業也. 若作如此安

心起行者. 縱使苦勵身心. 日夜十二時急走

急作. 如炙頭燃者. 衆名雜毒之善. 欲□

此雜毒之行心生彼佛淨土者. 此必不可

也. 何以故. 正由彼阿彌陀佛因中行菩薩行

時. 乃至一念一刹那三業所修皆是眞實心

中作. 凡所施爲趣心. 亦皆眞實. 又眞實有

二種. 一者自利眞實. 二者利他眞實. 言自利

眞實者. 復有二種. 一者眞實心中暇捨自

他諸惡及穢國等. 行住坐臥想同一切菩薩

暇捨諸惡我亦如是也. 二者眞實心中勤

修自他凡聖等善. 眞實心中口業讚歎彼阿

彌陀佛及依正二報. 又眞實心中口業毁厭

三界六道等自他依正二報苦惡之事亦讚

歎一切衆生三業所爲善. 若非善業者敬而

遠之. 亦不隨喜也. 又眞實心中身業合掌

禮敬四事等供養彼阿彌陀佛及依正二報.

又眞實心中身業輕慢厭捨此生死三界等

自他依正二報. 又眞實心中意業思想觀察

憶念彼阿彌陀佛及依正二報. 如現目前.

又 眞實心中意業輕賤厭捨此生死三界等

自他依正二報. 不善三業必須眞實心中捨.

又若起善三業者. 必須眞實心中作. 不

簡內外明闇. 皆須眞實. 故名至誠心. 二者

深心. 言深心者. 卽是深信之心也. 亦有二

種. 一者決定深信自身現是罪惡生死凡夫.

曠劫已來常沒常流轉. 無有出離之緣. 二者

中	欄

決定深信彼阿彌陀佛四十八願攝受衆生.

無疑無慮. 乘彼願力定得往生. 又決定

深信釋迦佛說此觀經三福九品定散二善.

證讚彼佛依正二報. 使人欣慕. 又決定深信

彌陀經中十方□沙諸佛證勸一切凡夫決

定得生. 又深信者. 仰願一切行者等. 一心唯

信佛語. 不顧身命. 決定依行. 佛遣捨者卽

捨. 佛遣行者卽行. 佛遣去處卽去. 是名隨

順佛敎隨順佛意. 是名隨順佛願. 是名眞

佛弟子. 又一切行者但能依此經. 深信行者.

必不誤衆生也. 何以故. 佛是滿足大悲人

故. 實語故. 除佛已還. 智行未滿. 在其學地.

由有正習二障未除. 果願未圓. 此等凡聖.

縱使測量諸佛敎意. 未能決了. 雖有平章.

要須請佛證爲定也. 若稱佛意. 卽印可言

如是如是. 若不可佛意者. 卽言汝等所說

是義不如是. 不印者卽同無記無利無益之

語. 佛印可者卽隨順佛之正敎. 若佛所有言

說卽是正敎正義正行正解正業正智. 若多若

少. 衆不問菩薩人天等. 定其是非也. 若佛

所說卽是了敎. 菩薩等說盡名不了敎也. 應

知. 是故今時仰勸一切有緣往生人等. 唯可

深信佛語專注奉行. 不可信用菩薩等不

相應敎以爲疑□. 抱惑自迷廢失往生之大

益也. 又深心深信者. 決定建立自心. 順敎

修行. 永除疑錯. 不爲一切別解別行異學異

見異執之所退失傾動也問曰. 凡夫智淺惑

障處深. 若逢解行不同人多引經論來相妨

難. 證云一切罪障凡夫不得往生者. 云何

下	欄

對治彼難. 成就 信心. 決定直進不生怯退

也. 答曰. 若有人多引經論證云不生者. 行

者卽報云. 仁者雖將經論來證導不生. 如

我意者決定不受汝破. 何以故. 然我亦不

是不信彼諸經論. 盡皆仰信. 然佛說彼經

時. 處別. 時別. 對機別. 利益別. 又說彼經時.

卽非說觀經彌陀經等時. 然佛說敎備機.

時亦不同. 彼卽通說人天菩薩之解行. 今

說觀經定散二善. 唯爲韋提及佛滅後五濁

五苦等一切凡夫. 證言得生. 爲此因緣. 我

今一心依此佛敎決定奉行. 縱使汝等百千

萬億導不生者. 唯增長成就我往生信心

也. 又行者更向說言. 仁者善聽. 我今爲汝更

說決定信相. 縱使地前菩薩羅漢□支等若

一若多乃至遍滿十方. 皆引經論證言不

生者. 我亦未起一念疑心. 唯增長成就我

淸淨信心. 何以故. 由佛語決定成就了義. 不

爲一切所破壞故. 又行者善聽. 縱使初地

已上十地已來若一若多乃至遍滿十方. 異

口同音皆云釋迦佛指讚彌陀. 毁□三界六

道. 勸勵衆生專心念佛及修餘善. 畢此一

身後必定生彼國者. 此必虛妄. 不可依信

也. 我雖聞此等所說. 亦不生一念疑心. 唯

增長成就我決定上上信心. 何以故. 乃由

佛語眞實決了義故. 佛是實知實解實見實

證. 非是疑惑心中語故. 又不爲一切菩薩

異見異解之所破壞. 若實是菩薩者. 衆不違

佛敎也. 又置此事. 行者當知. 縱使化佛報

佛若一若多乃至遍滿十方. 各各輝光吐舌

經數:一七五三

經名:觀無量壽佛經疏卷第四

頁數:二七二

上	欄

遍覆十方. 一一說言釋迦所說相讚勸發一

切凡夫. 專心念佛及修餘善. □願得生彼

淨土者. 此是虛妄. 定無此事也. 我雖聞此

等諸佛所說. 畢竟不起一念疑退之心. 畏

不得生彼佛國也. 何以故. 一佛一切佛. 所

有知見解行證悟果位大悲等同. 無少差別.

是故一佛所暇卽一切佛同暇. 如似前佛暇

斷殺生十惡等罪. 畢竟不犯不行者 卽名十

善十行隨順六度之義. 若有後佛出世. 豈可

改前十善令行十惡也. 以此道理推驗.

明知諸佛言行不相違失. 縱令釋迦指勸一

切凡夫. 盡此一身專念專修. 捨命已彼定生

彼國者. 卽十方諸佛悉皆同讚同勸同證. 何

以故. 同體大悲故. 一佛所化卽是一切佛化.

一切佛化卽是一佛所化. 卽彌陀經中說. 釋

迦讚歎極樂種種莊嚴. 又勸一切凡夫. 一日

七日一心專念彌陀名號. 定得往生. 次下文

云. 十方各有□河沙等諸佛. 同讚釋迦能於

五濁惡時惡世界惡衆生惡見惡煩惱惡邪無

信盛時. 指讚彌陀名號. 勸勵衆生稱念必

得往生. 卽其證也. 又十方佛等恐畏衆生不

信釋迦一佛所說. 卽共同心同時各出舌相

遍覆三千世界語誠實言. 汝等衆生皆應

信是釋迦所說所讚所證. 一切凡夫不問

罪福多少時節久近. 但能上盡百年下至一

日七日. 一心專念彌陀名號. 定得往生. 必

無疑也. 是故一佛所說卽一切佛同證誠其

事也. 此名就人立信也. 次就行立信者.

然行有二種一者正行. 二者雜行. 言正行

中	欄

者. 專依往生經行行者是名正行. 何者是

也. 一心專讀誦此觀經彌陀經無量壽經等.

一心專注思想觀寶憶念彼國二報莊嚴. 若

禮卽一心專禮彼佛. 若口稱卽一心專稱彼

佛. 若讚歎供養卽一心專讚歎供養. 是名爲

正. 又就此正中. 復有二種. 一者一心專念

彌陀名號. 行住坐臥不問時節久近念念不

捨者. 是名正定之業. 順彼佛願故. 若依禮

誦等. 卽名爲助業. 除此正助二行已外自

餘諸善悉名雜行. 若修前正助二行. 心常親

近憶念不斷. 名爲無間也. 若行後雜行卽

心常間斷. 雖可□向得生. 衆名疏雜之行

也. 故名深心. 三者□向發願心. 言□向發

願心者. 過去及以今生身口意業所修世出

世善根及隨喜他一切凡聖身口意業所修

世出世善根以此自他所修善根. 悉皆眞實

深信心中□向願生彼國. 故名□向發願

心也. 又□向發願願生者. 必須決定眞實心

中□向願作得生想. 此心深信由若金剛.

不爲一切異見異學別解別行人等之所動

亂破壞. 唯是決定一心1投正直進. 不得聞

彼人語卽有進退心生怯弱. □顧落道. 卽

失往生之大益也. 問曰. 若有解行不同邪

雜人等來相惑亂. 或說種種疑難. 導不得

往生. 或云汝等衆生曠劫已來及以今生身

口意業. 於一切凡聖身上. 具造十惡五逆四

重謗法闡提破戒破見等罪. 未能除盡. 然此

等之罪繫屬三界惡道. 云何一生修福念佛

卽入彼無漏無生之國心得證悟不退位

下	欄

也. 答曰. 諸佛敎行數越塵沙. 稟識機緣. 隨

情非一. 譬如世間人眼可見可信者. 如明

能破闇. 空能含有. 地能載養. 水能生潤. 火

能成壞. 如此等事悉名待對之法. 卽目可

見. 千差萬別. 何肉佛法不思議之力豈無種

種益也. 隨出一門者卽出一煩惱門也. 隨

入一門者卽入一解脫智慧門也. 爲此隨

緣起行. 各心解脫. 汝何以乃將非有緣之

要行. 障惑於我然我之所愛卽是我有緣之

行. 卽非汝所心. 汝之所愛卽是汝有緣之

行. 亦非我所心. 是故各隨所樂而修其行

者. 必疾得解脫也. 行者當知. 若欲學解.

從凡至聖乃至佛果. 一切無□皆得學也.

若欲學行者. 必藉有緣之法. 少用功勞. 多

得益也. 又白一切往生人等. 今更爲行者

說一譬喩守護信心. 以防外邪異見之難.

何者是也. 譬如有人欲向西行百千之里.

忽然中路見有二河. 一是火河在南. 二是水

河在北. 二河各闊百步. 各深無底. 南北無

邊. 正水火中間有一白道. 可闊四五寸許.

此道從東岸至西岸. 亦長百步. 其水波浪

交過濕道. 其火焰亦來燒道. 水火相交常

無休息. 此人旣至空曠○處. 更無人物. 多

有群賊惡獸. 見此人單獨. 競來欲殺此人.

怖死直走向西. 忽然見此大河. 卽自念言.

此河南北不見邊畔. 中間見一白道. 極是

狹小. 二岸相去雖近. 何由可行. 今日定死

不疑. 正欲到□群賊惡獸漸漸來逼. 正欲

南北避走惡獸毒蟲競來向我. 正欲向西尋

經數:一七五三

經名:觀無量壽佛經疏卷第四

頁數:二七三

上	欄

道而去. 復恐墮此水火二河. 當時惶怖不

復可言. 卽自思念. 我今□亦死. 住亦死. 去

亦死. 一種不勉死者. 我寧尋此道向前而

去. 旣有此道. 必應可度. 作此念時. 東岸忽

聞人勸聲. 仁者. 但決定尋此道行. 必無死

難. 若住卽死. 又西岸上有人喚言. 汝一心正

念直來. 我能護汝. 衆不畏墮於水火之難.

此人旣聞此遣彼喚. 卽自正當身心. 決定尋

道直進. 不生疑怯退心. 或行一分二分. 東

岸群賊等喚言. 仁者□來. 此道□惡不得過

必死不疑. 我等衆無惡心相向. 此人雖聞

喚聲. 亦不□顧. 一心直進念道而行. 須臾

卽到西岸. 永離諸難. 善友相見. 慶樂無已.

此是喩也. 次合喩者. 言東岸者卽喩此娑

婆之火宅也. 言西岸者卽喩極樂寶國也.

言群賊惡獸詐親者卽喩衆生六根六識六

塵五陰四大也. 言無人空□澤者卽喩常

隨惡友不値眞善知識也. 言水火二河者

卽喩衆生貪愛如水瞋憎如火也. 言中間白

道四五寸者. 卽喩衆生貪瞋煩惱中能生淸

淨願往生心也. 乃由貪瞋强故卽喩如水

火. 善心微故. 喩如白道. 又水波常濕道者.

卽喩愛心常起. 能染汚善心也. 又火焰常燒

道者. 卽喩瞋嫌之心能燒功德之法財也.

言人行道上直向西者. 卽喩□諸行業直

向西方也. 言東岸聞人聲勸遣尋道直西

進者. 卽喩釋迦已滅後人不見. 由有敎法

可對. 卽喩之如聲也. 言或行一分二分群

賊等喚□者. 卽喩別解別行惡見人等妄說

中	欄

見解迭相惑亂. 及自造罪退失也. 言西岸

上有人喚者. 卽喩彌陀願意也. 言須臾到

西岸善友相見喜者. 卽喩衆生久比生死.

曠劫淪□迷倒自纏. 無由解脫. 仰蒙釋迦

發遣指向西方. 又藉彌陀悲心招喚. 今信

順二尊之意. 不顧水火二河. 念念無遺. 乘

彼願力之道. 捨命已後得生彼國. 與佛相

見. 慶喜何極也. 又一切行者行住坐臥三業

所修. 無問晝夜時節. 常作此解. 常作此想.

故名□向發願心. 又言□向者. 生彼國已

還起大悲. □入生死敎化衆生. 亦名□向

也. 三心旣具. 無行不成. 願行旣成若不生

者. 無有是處也. 又此三心亦通攝定善之

義. 應知. 五從復有三種衆生已下. 正明簡

機堪能奉法依敎修行. 六從何等爲三下

至六念已. 正明受法不同. 卽有其三. 一

明慈心不殺. 然殺業有多種. 或有口殺. 或

有身殺. 或有心殺. 言口殺者. 處分許可名

爲口殺. 言身殺者. 動身手等指授名爲身

殺. 言心殺者. 思念方便計校等名爲心殺

若論殺業. 不簡四生皆能招罪障生淨

土. 但於一切生命起於慈心者. 卽是施一

切衆生壽命安樂. 亦是最上勝妙戒也. 此卽

合上初福第三句云慈心不殺也. 卽有止行

二善. 自不殺故名止善. 敎他不殺故名行

善. 自他初斷名止善. 畢竟永除名行善. 雖

有止持二善. 總結成慈下行也. 言具諸戒

行者. 若約人天二乘之器卽名小戒. 若約

大心大行之人卽名菩薩戒. 此戒若以位約

下	欄

者. 當此上輩三位者卽名菩薩戒. 正由人

位定故自然轉成. 卽合上第二福戒分善根

也. 二明讀誦大乘者. 此明衆生性習不同.

執法各異. 前第一人但用修慈持戒爲能.

次第二人唯將讀誦大乘爲是. 然戒卽能

持五乘三佛之機. 法卽薰成三賢十地萬行

之智慧. 若以德用來比校者. 各有一能. 卽

合上第三福第三句云讀誦大乘也. 三明

修行六念者. 所謂念佛法僧. 念戒捨天等.

此亦通合上第三福大乘之意義也. 言念

佛者卽專念阿彌陀佛口業功德身業功德

意業功德. 一切諸佛亦如是. 又一心專念諸

佛所證之法□諸眷屬菩薩僧. 又念諸佛

之戒. 及念過去諸佛現在菩薩等難作能作.

難捨能捨. 內捨外捨. 內外捨. 此等菩薩. 但

欲念法不惜身財. 行者等旣念知此事. 卽

須常作仰學前賢後聖捨身命意也. 又念

天者卽是最後身十地之菩薩. 此等難行之行

已過. 三祇之劫已超. 萬德之行已成. 灌頂之

位已證. 行者等旣念知已. 卽自思念. 我身無

際已來. 共他同時發願. 斷惡行菩薩道. 他

盡不惜身命. 行道進位. 因圓果熟證聖者.

踰於大地微塵. 然我等凡夫. 乃至今日虛然

流浪. 煩惱惡障轉轉增多. 福慧微微. 若對重

昏之臨明鏡也. 忽思忖此事. 不勝心驚悲

歎者哉. 七從□向發願已下. 正明各各□

前所修之業. 向所心處. 八從具此功德已

下. 正明修行時節延促. 上盡一形下至一

日一時一念等. 或從一念十念至一時一日

經數:一七五三

經名:觀無量壽佛經疏卷第四

頁數:二七四

上	欄

一形. 大意者. 一發心已後誓畢此生. 無有

退轉. 唯以淨土爲期. 又言具此功德者. 或

一人具上二. 或一人具下二. 或一人三種盡

具. 或有人三種無分者. 名作著人皮畜生.

非名人也. 又不問具三不具三. □盡得往

生. 應知. 九從生彼國時下至往生彼國已

來. 正明臨命終時聖來迎接不同去時遲疾.

卽有其十一. 一明標定所歸之國. 二明重

顯其行指出決定精勤者. 亦是校量功德

强弱. 三明彌陀化主身自來赴. 四明觀音已

下更顯無數大衆等皆從彌陀來迎行者.

五明寶宮隨衆. 六明重觀音勢至共執金

臺至行者前. 七明彌陀放光照行者之身.

八明佛旣舒光照及卽與化佛等同時接

手. 九明旣接昇臺觀音等同聲讚勸行者

之心. 十明自見乘臺從佛. 十一正明去時

遲疾. 十從生彼國已下. 正明金臺到彼. 更

無華合之障. 十一從見佛色身下至陀羅

尼門已來. 正明金臺到後得益不同. 卽有

其三. 一者初聞妙法卽悟無生. 二者須臾

歷事次第授記. 三者本國他方更證聞持二

益. 十二從是名已下總結. 上來雖有十二

句不同. 廣解上品上生義竟

次就上品中生位中. 亦先擧. 次辨. 後結. 卽

有其八. 一從上品中生者已下. 總擧位名.

卽是大乘次善凡夫人也. 二從不必受持下

至生彼國已來. 正明第六第七第八門中

□所修業. 定指西方. 卽有其四. 一明受法

不定. 或得讀誦不得讀誦. 二明善解大乘

中	欄

空義. 或聽聞諸法一切皆空. 生死無爲亦空.

凡聖明闇亦空. 世間六道出世間三賢十聖

等. 若望其體性畢竟不二. 雖聞此說其心

坦然不生疑滯也. 三明深信世出世苦樂

二種因果. 此等因果及諸道理不生疑謗. 若

生疑謗卽不成福行. 世間果報尙不可得.

何肉得生淨土. 此卽合第三福第二第三

句也. 四明□前所業標指所歸. 三從行此

行者下至迎接汝已來. 正明彌陀與諸聖

衆持臺來應. 卽有其五. 一明行者命延不

久. 二明彌陀與衆自來. 三明侍者持臺至

行者前. 四明佛與聖衆同聲讚歎述本所

修之業. 五明佛恐行者懷疑故言我來迎

汝. 四從與千化佛下至七寶池中已來. 正

明第九門中衆聖授手去時遲疾. 卽有其五.

一明彌陀與千化佛同時授手. 二明行者

旣蒙授手. 卽自見身已坐紫金之臺. 三明

旣自見坐臺. 合掌仰讚彌陀等衆. 四明正

去時遲疾. 五明到彼止住寶池之內. 五從

此紫金臺已下. 正明第十門中到彼華開時

節不同. 由行强故上上卽得金剛臺. 由行

劣故上中卽得紫金臺. 生在寶池逕宿如

開也. 六從佛及菩薩俱時放光下至得不

退轉已來. 正明第十一門中華開已後得益

不同. 卽有其五. 一明佛光照身. 二明行者

旣蒙照體目卽開明. 三明人中所習到彼

衆聲所彰還聞其法. 四明旣得眼開聞法

卽下金臺親到佛邊. 歌揚讚德. 五明逕時

七日卽得無生. 言七日者恐此間七日. 不

下	欄

指彼國七日也. 此間逕於七日者. 彼處卽

是一念須臾間也. 應知. 七從應時卽能飛至

十方下至現前授記已來. 正明他方得益.

卽有其五. 一明身至十方. 二明一一歷供

諸佛. 三明修多三昧. 四明延時得忍. 五明

一一佛邊現蒙授記. 八從是名已下總結.

上來雖有八句不同. 廣解上品中生竟

次就上品下生位中. 亦先擧. 次辨. 後結. 卽

有其八. 一從上品下生者已下. 總擧位名.

卽是大乘下善凡夫人也. 二從亦信因果下

至無上道心已來. 正明第六門中受法不同.

卽有其三. 一明所信因果不定. 或信不信.

故名爲亦. 或可亦同前深信也. 又雖信不

深. 善心數退惡法數起. 此乃由不深信苦

樂因果也. 若深信生死苦者. 罪業畢竟不

重犯. 若深信淨土無爲樂者. 善心一發永無

退失也. 二明信雖間斷. 於一切大乘不得

疑謗. 若起疑謗者. 縱使千佛□身. 無由可

救也. 三明已上諸善似亦無功. 唯發一念

厭苦. 樂生諸佛境界速滿菩薩大悲願行.

還入生死普度衆生. 故名發菩提心也. 此

義第三福中已明竟. 三從以此功德已下. 正

明等八門中□前正行向所心處. 四從行

者命欲終時下至七寶池中已來. 正明第九

門中臨終聖來迎接去時遲疾. 卽有其九. 一

明命延不久. 二明彌陀與諸聖衆持金華

來應. 三明化佛同時授手. 四明聖衆同聲

等讚. 五明行者罪滅故云淸淨. 述本所修

故云發無上道心. 六明行者雖睹靈儀. 疑

經數:一七五三

經名:觀無量壽佛經疏卷第四

頁數:二七五

上	欄

心恐不得往生. 是故聖衆同聲告言我來

迎汝. 七明旣蒙告及卽見自身已坐金華

之上. 籠籠而合. 八明隨佛身後一念卽生.

九明到彼在寶池中. 五從一日一夜已下.

正明第十門中到彼華開時節不同. 六從七

日之中下至皆演妙法已來. 正明第十一

門中華開已後得益不同. 七從遊歷十方下

至住歡喜已來. 正明他方得益. 亦名後

益也. 八從是名已下總結. 上來雖有八句

不同. 廣解上品下生竟

讚云. 上輩上行上根人心生淨土斷貪瞋.

就行差別分三品. 五門相續助三因. 一日

七日專精進畢命乘臺出六塵. 歷哉難迎今

得遇. 永證無爲法性身. 上來雖有三位不

同. 總解上輩一門之義竟

十五就中輩觀行善文前總料簡卽爲十一

門. 一者總明告命. 二者正明辨定其位. 三

者正明總擧有緣之類. 四者正明辨定三

心以爲正因. 五者正明簡機堪與不堪. 六

者正明受法不同. 七者正明修業時節延促

有異. 八者正明□所修行. 願生彌陀佛

國. 九者正明臨命終時聖來迎接不同去時

遲疾. 十者正明到彼華開遲疾不同. 十一者

正明華開已後得益有異. 上來雖有十一

門不同. 廣料簡中輩三品竟

次就中品上生位中. 亦先擧. 次辨. 後結. 卽

有其八. 一從佛告阿難已下. 總明告命.  二

從中品上生者. 正明辨定其位. 卽是小乘

根性上善凡夫人也. 三從若有衆生下至無

中	欄

衆過患已來. 正明第五第六門中受法不同.

卽有其四. 一明簡機堪與不堪. 二明受持

小乘齋戒等. 三明小戒力微不消五逆之

罪. 照明雖持小戒等不得有犯. 設有餘

愆. □須改悔必令淸淨. 此卽合上第二戒

善之福也. 然修戒時. 或是終身. 或一年一月

一日一夜一時等. 此時亦不定. 大意皆畢命

爲期不得毁犯也. 四從以此善根□向已

下. 正明第八門中□所修業向所心處. 五

從臨命終時下至極樂世界已來. 正明第

九門中終時. 聖來迎接不同去時遲疾. 卽有

其六. 一明命延不久. 二明彌陀與比丘衆

來無有菩薩. 由是小乘根性還感小根之

衆也. 三明佛放金光照行者身. 四明佛爲

說法又讚出家離多衆苦. 種種俗緣家業王

官長征遠防等汝今出家. 仰於四輩. 萬事不

憂. ○然自在. 去住無障. 爲此得修道業.

是故讚云離衆苦也. 五明行者旣見聞已

不勝欣喜. 卽自見身已坐華臺. 低頭禮

佛. 六明行者低頭在此. 擧頭已在彼國

也. 六從蓮華尋開者. 正明第十門中到彼

華開遲疾不同. 七從當華敷時下至八解

脫已來. 正明第十一門中華開已後得益不

同. 卽有其三. 一明寶華尋疑. 此由戒行精

强故麗. 二明法音同讚四諦之德. 三明到

彼聞說四諦. 卽獲羅漢之果. 言羅漢者此

云無生. 亦云無著. 因亡故無生. 果喪故無

著. 言三明者. 宿命明. 天眼明. 漏盡明也. 言

八解脫者. 內有色外觀色一解脫. 內無色外

下	欄

觀色二解脫. 不淨相三解脫. 四空及滅盡總

成八也. 八從是名已下總結. 上來雖有八

句不同廣解中品上生竟

次就中品中生位中. 亦先擧. 次辨. 後結. 卽

有其七. 一從中品中生者. 總擧行名辨定

其位. 卽是小乘下善凡夫人也. 二從若有衆

生下至威儀無缺已來. 正明第五六七

門中簡機時分受法等不同. 卽有其三. 一

明受持八戒齋二明受持沙彌戒. 三明受

持具足戒. 此三品戒皆同一日一夜. 淸淨無

犯. 乃至輕罪. 如犯極重之過. 三業威儀不

令有失也. 此卽合上第二福. 應知. 三從

以此功德已下. 正明□所修業向所心處.

四從戒香熏修下至七寶池中已來. 正明

第九門中行者終時聖來迎接去時遲疾. 卽

有其八. 一明命延不久. 二明彌陀與諸比

丘衆來. 三明佛放金光照行者身. 四明比

丘持華來現. 五明行者自見聞空聲等讚.

六明佛讚言汝深信佛語. 隨順無疑故來

迎汝. 七明旣蒙佛讚卽見自坐華座. 坐已

華合. 八明華旣合已卽入西方寶池之內. 五

從經於七日已下. 正明第十門中到彼華

開時節不同. 六從華旣敷已下至成羅漢

已來. 正明第十一門中華開已後得益不同.

卽有其四. 一明華開見佛. 二明合掌讚佛.

三明聞法得於初果. 四明經半劫已方成

羅漢. 七從是名已下總結. 上來雖有七句

不同. 廣解中品中生竟

次就中品下生位中. 亦先擧. 次辨. 後結. 卽

經數:一七五三

經名:觀無量壽佛經疏卷第四

頁數:二七六

上	欄

有其七. 一從中品下生已下. 正明總擧行

名. 辨定其位. 卽是世善上福凡夫人也. 二

從若有善男子下至行世仁慈已來. 正明

第五第六門中簡機授法不同. 卽有其四. 一

明簡機. 二明孝養父母奉順六親. 卽合上

初福第一第二句. 三明此人性調柔善不簡

自他. 見物遭苦起於慈敬. 四正明此品之

人不曾見聞佛法. 亦不解□心. 但自行孝

養也. 應知. 三從此人命欲終時下至四十

八願已來. 正明第八門中臨終遇逢佛法

時節分齊. 四從聞此事已下至極樂世界已

來. 正明第九門中得生之益去時遲疾也. 五

從生經七日者. 正明第十門中到彼華開

下開爲異. 六從遇觀世音下至成羅漢已

來. 正明第十一門中華開已後得益不同. 卽

有其三. 一明逕時已後得遇觀音大勢. 二

明旣逢二聖得聞妙法. 三明逕一小劫

已後始悟羅漢也. 七從是名已下總結. 上

來雖有七句不同. 廣解中品下生竟

讚云. 中輩中行中根人一日齋戒處金蓮. 孝

養父母敎□向爲說西方快樂因. 佛與聲聞

衆來取. 直到彌陀華座邊. 百寶華籠經七

日三品蓮開證小眞. 上來雖有三位不同.

總解中輩一門之義竟

十六就下輩觀善惡二行文前料簡. 卽爲十

一門. 一者總明告命. 二者辨定其位. 三者

總擧有緣生類. 四者辨定三心以爲正因.

五者簡機堪與不堪. 六者明受苦樂二法

不同. 七者明修業時節延促有異. 八者明

中	欄

□所修行向所心處. 九者明臨終時聖來

迎接不同去時遲疾. 十者明到彼華開遲疾

不同. 十一者明華開已後得益有異. 上來雖

有十一門不同. 總料簡下輩三位竟

次就下品上生位中. 亦先擧. 次辨. 後結. 卽

有其九. 一從佛告阿難已下. 正明告命. 二

從下品上生者. 正明辨定其位. 卽是造十

惡輕罪凡夫人也. 三從或有衆生下至無

有□愧已來. 正明第五門中簡機擧出一

生已來造惡輕重之相. 卽有其五. 一明總

擧造惡之機. 二明造作衆惡. 三明雖作衆

罪於諸大乘不生誹謗. 四明重牒造惡之

人非智者之類也. 五明此等愚人雖造衆

罪. 總不生愧心. 四從命欲終時下至生死

之罪已來. 正明造惡人等臨終遇善聞法.

卽有其六. 一明命延不久. 二明忽遇往生

善知識. 三明善人爲讚衆經. 四明已聞經

功力除罪千劫. 五明智者轉敎稱念彌陀之

號. 六明以稱彌陀名故除罪五百萬劫. 問

曰. 何故聞經十二部但除罪千劫. 稱佛一

聲卽除罪五百萬劫者. 何意也. 答曰. 造罪之

人障重加以死苦來逼. 善人雖說多經. 食

受之心色散. 由心散故. 除罪稍輕. 又佛名

是一. 卽能攝散以住心. 復敎令正念稱名.

由心重故卽能除罪多劫也. 五從爾時彼

佛下至生寶池中已來. 正明第九門中終

時化衆生迎去時遲疾. 卽有其六. 一明行者

正稱名時. 彼彌陀卽遣化衆應聲來現. 二

明化衆旣已身現. 卽同讚行人. 三明所聞

下	欄

化讚但述稱佛之功. 我來迎汝. 不論聞經

之事. 然望佛願意者. 唯勸正念稱名. 往生

義疾. 不同雜散之業. 如此經及諸部中處

處廣歎. 勸令稱名. 將爲要益也. 應知. 四

明旣蒙化衆告及卽見光明遍室. 五明旣

蒙光照報命尋終. 六明乘華從佛生寶池

中. 六從經七七日已下. 正明第十門中到

彼華開遲疾不同. 七從當華敷時下至得

入初地已來. 正明第十一門中華開已後得

益有異. 卽有其五. 一明觀音等先放神光.

二明身赴行者寶華之側. 三明爲說前生

所聞之敎. 四明行者聞已領解發心. 五明

遠逕多劫證臨百法之位也. 八從是名已

下總結. 九從得聞佛名已下. 重擧行者之

益. 非但念佛獨得往生. 法僧通念. 亦得去

也. 上來雖有九句不同. 廣解下品上生竟

次就下品中生位中. 亦先擧. 次辨. 後結. 卽

有其七. 一從佛告阿難已下. 總明告命.  二

從下品中生者. 正明辨定其位. 卽是破戒

次罪凡夫人也. 三從或有衆生下至應墮地

獄已來. 正明第五第六門中簡機造業. 卽

有其七. 一明總擧造惡之機. 二明多犯諸

戒. 三明偸盜僧物. 四明邪命說法. 五明總

無愧心. 六明兼造衆罪內心發惡外卽身

口爲惡. 旣自身不善. 又見者皆憎. 故云諸

惡心自莊嚴也. 七明驗斯罪狀. 定入地獄.

四從命欲終時下至卽得往生已來. 正明

第九門中終時善惡來迎. 卽有其九. 一明罪

人命延不久. 二明獄火來現. 三明正火現

經數:一七五三

經名:觀無量壽佛經疏卷第四

頁數:二七七

上	欄

時遇善知識. 四明善人爲說彌陀功德. 五

明罪人旣聞彌陀名號卽除罪多劫. 六明

旣蒙罪滅火變爲風. 七明天華隨風來應.

羅列目前. 八明化衆來迎. 九明去時遲疾.

五從七寶池中下至六劫已來. 正明第十

門中到彼華開時節不同. 六從蓮華乃敷下

至發無上道心已來. 正明第十一門中華開

已後得益有異. 卽有其三. 一明華旣開已

觀音等梵聲安慰. 二明爲說甚深妙典. 三

明行者領解發心. 七從是名已下總結. 上

來雖有七句不同. 廣解下品中生竟

次就下品下生位中. 亦先擧. 次辨. 後結. 卽

有其七. 一從佛告阿難已下. 總明告命. 二

從下品下生者. 正明辨定其位. 卽是具造

五逆等重罪凡夫人也. 三從或有衆生下

至受苦無窮已來. 正明第五第六門中簡機

造惡輕重之相. 卽有其七. 一明造惡之機.

二明總擧不善之名. 三明簡罪輕重. 四明

總結衆惡. 非智人之業. 五明造惡旣多罪

亦非輕. 六明非業不受其報. 非因不受

其果. 因業旣非是樂. 果報焉能不苦也. 七

明造惡之因旣具酬報之劫未窮. 問曰. 如

四十八願中唯除五逆誹謗正法不得往

生. 今此觀經下品下生中簡謗法攝五逆

者. 有何意也. 答曰. 此義仰就抑止門中解.

如四十八願中除謗法五逆者. 然此之二業

其障極重. 衆生若造直入阿鼻. 歷劫周□無

由可出. 但如來恐其造斯二過. 方便止言

不得往生. 亦不是不攝也. 又下品下生中

中	欄

取五逆除謗法者. 其五逆已作. 不可捨

令流轉. 還發大悲攝取往生. 然謗法之罪未

爲. 又止言若起謗法卽不得生. 此就未

造業而解也. 若造. 還攝得生. 雖得生彼. 華

合逕於多劫. 此等罪人在華內時有三種

障. 一者不得見佛及諸聖衆. 二者不得聽

聞正法. 三者不得歷事供養. 除此已外更

無諸苦. 經云猶如比丘入三禪之樂也. 應

知. 雖在華中多劫不開可不勝阿鼻地獄

之中長時永劫受諸苦痛也. 此義就抑止

門解竟. 四從如此愚人下至生死之罪已

來. 正明聞法念佛得蒙現益. 卽有其十. 一

明重牒造惡之人. 二明命延不久. 三明臨

終遇善知識. 四明善人安慰敎令念佛. 五

明罪人死苦來逼. 無由得念佛名. 六明善

友知苦失念. 轉敎口稱彌陀名號. 七明念

數多少聲聲無間. 八明除罪多劫. 九明臨

終正念卽有金華來應. 十明去時遲疾直到

所歸之國. 五從於蓮華中滿十二劫已下. 正

明第十門中到彼華開遲疾不同. 六從觀音

大勢下至發菩提心已來. 正明第十一門

中華開已後得益有異. 卽有其三. 一明二

聖爲宣甚深妙法. 二明除罪歡喜. 三明後

發勝心. 七從是名已下總結. 上來雖有七

句不同. 廣解下品下生竟

讚云. 下輩下行下根人十惡五逆等貪瞋四

重偸僧謗正法. 未曾□愧悔前愆. 終時苦相

如雲集. 地獄猛火罪人前. 忽遇往生善知識

急勸專稱彼佛名. 化佛菩薩尋聲到. 一念傾

下	欄

心入寶蓮. 三華障重開多劫. 於時始發菩

提因. 上來雖有三位不同. 總解下輩一門

之義竟

前明十三觀以爲定善. 卽是韋提致請如

來已答. 後明三福九品名爲散善. 是佛自

說. 雖有定散兩門有異. 總解正宗分竟

三就得益分中. 亦先擧. 次辨. 卽有其七. 初

言說是語者. 正明總牒前文生後得益之

相. 二從韋提已下. 正明能聞法人. 三從應

時卽見極樂已下. 正明夫人等於上光臺

中見極樂之相. 四從得見佛身及二菩薩

已下. 正明夫人於第七觀初見無量壽佛

時卽得無生之益. 五從侍女已下. 正明睹

斯勝相. 各發無上之心. 心生淨土. 六從世

尊悉記已下. 正明侍女得蒙尊記. 皆生彼

國. 卽獲現前三昧. 七從無量諸天已下. 正

明前厭苦緣中釋梵護世諸天等從佛王宮

臨空聽法. 或見釋迦女光轉變. 或見彌陀

金色靈儀. 或聞九品往生殊異. 或聞定散爾

門俱攝. 或聞善惡之行齊歸. 或聞西方淨土

對目非遠. 或聞一生專精決志. 永與生死.

分流. 此等諸天旣聞如來廣說希奇之益.

各發無上之心. 斯乃佛是聖中之極發語成

經. 凡惑之類蒙[&FFFF]#. 能使聞之獲益. 上來雖

有七句不同. 廣解得益分竟

四次明流通分. 於中有二. 一明王宮流通.

二明耆□流通. 今先就王宮流通分中. 卽

有其七. 一從爾時阿難已下. 正明請發之

由. 二從佛告阿難已下. 正明如來雙標依

經數:一七五三

經名:觀無量壽佛經疏卷第四

頁數:二七八

上	欄

正以立經名. 又能依經起行三障之雲自

卷. 答前初問云何名此經一句. 三從汝當

受持已下. 答前後問云何受持一句. 四從

行此三昧者下至何肉憶念已來. 正明比

校顯勝勸人奉行. 卽有其四. 一明總標定

善以立三昧之名. 二明依觀修行卽見三

身之益. 三明重擧能行敎之機. 四正明比

校顯勝. 但聞三身之號. 尙滅多劫罪愆. 何

肉正念歸依. 而不獲證也. 五從若念佛者

下至生諸佛家已來. 正顯念佛三昧功能

超絶. 實非雜善得爲比類. 卽有其五. 一明

專念彌陀佛名. 二明指讚能念之人. 三明

若能相續念佛者此人甚爲希有. 更無物可

以方之. 故引分陀利爲喩. 言分陀利者.

名人中好華. 亦名希有華. 亦名人中上上

華. 亦名人中妙好華. 此華相傳名蔡華. 是

若念佛者. 卽是人中好人. 人中妙好人. 人中

上上人. 人中希有人. 人中最勝人也. 四明

專念彌陀名者卽觀音勢至常隨影護亦如

親友知識也. 五明今生旣蒙此益. 捨命卽

入諸佛之家. 卽淨土是也. 到彼長時聞法.

歷事供養. 因圓果滿. 道場之座豈[&FFFF]#. 六從

佛告阿難汝好持是語已下. 正明付屬彌陀

名號. 流通於遐代. 上來雖說定散兩門之

益. 望佛本願意在衆生一向專稱彌陀佛

名. 七從佛說此語時已下. 正明能請能傳

等聞所未聞. 見所未見. 遇[&FFFF]#甘露. 喜躍

無以自勝也. 上來雖有七句不同. 廣解王

宮流通分竟

中	欄

五就耆□會中. 亦有其三. 一從爾時世尊

已下. 明耆□序分. 二從爾時阿難已下. 明

耆□正宗分. 三從無量諸天已下. 明耆□

流通分. 上來雖有三義不同. 總明耆□分

竟

初從如是我聞下至云何見極樂世界已

來. 明序分. 二從日觀下至下品下生已來

明正宗分. 三從說是語時下至諸天發心

已來. 明得益分. 四從爾時阿難下至韋提

等歡喜已來. 明王宮流通分. 五從爾時世

尊下至作禮而退已來. 總明耆□分. 上來

雖有五分不同. 總解觀經一部文義竟

竊以眞宗□遇. 淨土之要難逢. 欲使五趣

齊生. 是以勸聞於後代. 但如來神力轉變無

方. 隱顯隨機王宮密化. 於是耆□聖衆小智

懷疑. 佛後還山弗□委肉. 於時阿難爲宣

王宮之化定散兩門. 異衆因此同聞. 莫不

奉行頂戴

敬白一切有緣知識等. 余旣是生死凡夫. 智

慧淺短. 然佛敎幽微. 不敢輒生異解. 遂卽

標心結願. 請心靈驗. 方可造心. 南無歸

命盡虛空遍法界一切三寶. 釋迦牟尼佛. 阿

彌陀佛. 觀音勢至. 彼土諸菩薩大海衆. 及一

切莊嚴相等. 某今欲出此觀經要義楷定

古今. 若稱三世諸佛釋迦佛阿彌陀佛等大

悲願意者. 願於夢中得見如上所願一切

境界諸相. 於佛像前結願已. 日別誦阿彌

陀經三遍. 念阿彌陀佛三萬遍. 至心發願.

卽於當夜見西方空中如上諸相境界悉皆

下	欄

顯現. 雜色寶山百重千重. 種種光明下照於

地. 地如金色. 中有諸佛菩薩. 或坐或立. 或

語或默. 或動身手. 或住不動者. 旣見此相.

合掌立觀. 量久乃覺. 覺已不勝欣喜. 於卽

條錄義門. 自此已後. 每夜夢中常有一僧

而來指授玄義科文. 旣了更不復見. 後時脫

本竟已. 復更至心要期七日. 日別誦阿彌陀

經十遍. 念阿彌陀佛三萬遍. 初夜後夜觀

想彼佛國土莊嚴等相. 誠心歸命一如上法.

當夜卽見三具□輪道邊獨轉. 忽有一人乘

白駱駝來前見勸. 師當努力決定往生. 莫

作退轉. 此界穢惡多苦. 不勞貪樂. 答言. 大

蒙賢者好心視誨. 某畢命爲期. 不敢生於

懈慢之心(云云). 第二夜見阿彌陀佛身眞金

色. 在七寶樹下金蓮上坐. 十僧圍□亦各

坐一寶樹下. 佛樹上乃有天衣□繞. 正面

向西合掌坐觀. 第三夜見兩幢杆極大高顯.

幢懸五色. 道路縱橫人觀無□. 旣得此相

已. 卽便休止不至七日. 上來所有靈相者.

本心爲物. 不爲己身. 旣蒙此相. 不敢隱

藏. 謹以申呈義後. 被聞於末代. 願使含靈

聞之生信. 有識[&FFFF]#者西歸. 以此功德□施

衆生. 悉疑菩提心. 慈心相向. 佛眼相看. 菩

提眷屬作眞善知識. 同歸淨國. 共成佛道.

此義已請證定竟. 一句一字不可加減. 欲

寫者一如經法. 應如

觀經正宗分散善義卷第四

經數:一七五三

經名:觀無量壽佛經義疏卷上

頁數:二七九

上	欄

1觀無量壽佛經義疏序

釋元照述

堪忍濁土異趣群居. 安養淨邦上善俱會. 是

知棘林胎獄宜奮志以長辭. 寶界金池可潛

神而直往. 潮音偏讚遍見琅函. 海衆高棲備

聞靑史. 但以機宜殊等誘掖多門. 或□課密

言. 或專持嘉號. 或克期繫念. 或潔己修齋.

各赴時緣. 備存衆典. 唯玆正觀畢趣無生. 信

是除疑捨障之神方. 長生不死之要術也. 歷

觀前古受誦尤多. 逮至方今樂聞益衆. □從

早歲專翫斯文. □嗟億劫之無歸. 深慶餘生

之有賴. 然則諸師著撰各尙所宗. 後進披尋

莫知攸往. 由是參詳名理酬□古今. □取優

長芟除繁□. 述而不作. 何敢侮於前修. 統之

有宗. 庶可貽於來學. 文從簡易意在修治. 月

藉指標見月而無勞執指. 岸因舟度到岸而

自可忘舟. 曲被未來不負韋提之虔請. 仰承

遺囑敢忘慶喜之重宣. 聊贊上來冀資西邁

云耳

觀無量壽佛經義疏卷上

西湖靈芝崇福寺釋元照述

將釋此經先列義門令知總意然後入經分文

別釋. 初中分四. 初敎興來致二攝敎分齊三

辨定宗旨四料簡異同初敎敎興來致二. 初

中	欄

通明一代敎興二別□今經敎興. 初通明一

代敎興大覺世尊從本垂跡爲欲開示衆生

佛之知見令其悟入. 於是乘時利見而大有

爲焉. 經曰諸有所作常爲一事. 唯以佛之知

見示悟衆生. 則知出生示滅一代聲敎半滿

雖殊莫不皆使諸有凡庸自悟己心. 與十方

如來法界含靈體性平等無有差異. 具足無

量河沙勝德包攝一切世出世法. 淸淨本然

廣大無際十方法界微塵刹土大地山河依正

因果悉是我輩自心中物. 猶如一□色于大

海亦如片雲點太淸□. 卽下經云. 是心作佛

是心是佛諸佛正遍知海從心想生. 當知此

心卽是菩提涅槃元淸淨體卽是大乘一實境

界非他法也. 故占察經曰. 一實境界者謂衆

生心體從本已來不生不滅自性淸淨圓滿十

方究竟一相. 但以衆生無明癡暗熏習因緣

妄現境界. 令生念著計我我所. 沒溺生死不

自知覺. 我佛如來先覺此心憫諸未悟. 慈悲

方便演說諸經. 華嚴頓示鹿園漸誘. 歸源無

二方便多門. 經云小智樂小法不自信作佛.

又云雖說種種道其實爲佛乘. 或於此土破

惑證眞則運自力故談大小諸經. 或往他方

聞法悟道須憑他力故說往生淨土. 彼此雖

異莫非方便令悟自心洞達諸法. 然後發大

乘意修菩提道上心下化究竟成佛. 以智慧

故不住生死. 以慈悲故不住涅槃. 歷微塵

刹示生唱滅說法度生. 衆生無盡行願身土

亦無有盡. 華嚴云我知十方一切佛畢竟

無有般涅槃者. 唯除爲欲調伏衆生而示現

下	欄

耳. 楞伽亦云無有佛涅槃亦無涅槃佛. 是謂

出世大事因緣. 十方皆爾豈獨釋迦. 敎法所

興在此而已二別□今經敎興韋提機發

淨土緣興. 故使□王公爲逆害幽禁父母苦

切憂愁. 遙望耆山請佛心救. 大悲憐愍卽赴

幽宮. 先陳三種淨福以爲兼濟之緣. 後說十

六妙觀正示往生之術. 今括諸文略陳十意.

一爲愍衆生忍受衆苦無由脫故. 經云. 若佛

滅後諸衆生等濁惡不善五苦所逼等. 又云.

爲未來世一切大衆欲脫苦者說此觀地法. 二

爲愍衆生爲業纏縛無由解故. 如下經云除

無量億劫八十億劫生死重罪等. 三爲愍衆

生煩惱障重不能斷故. 經云. 如來今者爲未

來世一切衆生爲煩惱賊之所害者說淸淨業.

四爲愍衆生福德淺薄受貧苦故. 經云. 但想

佛像得無量福肉復觀佛具足身相. 又云. 如

此菩薩但聞其名獲無量福何肉諦觀. 五爲

愍衆生隨邪背正去佛遠故. 經云. 若念佛者

當坐道場生諸佛家等. 六爲令衆生離諸染

著淸淨境界故. 經云. 若念佛者當知此人

是人中分陀利華. 七爲令衆生心易得定故.

經云. 應當專心繫念一處想於西方. 若不定

指一方則三昧難成故. 八爲令見身成就念

佛三昧故. 九爲令見身見無量壽佛故(此二皆下經文)

十爲令衆生疾成佛故. 下云. 心想佛時是心

卽是三十二相等. 卽彌陀經云. 生彼國者皆

得不退阿□菩提. 佛意幽深凡情罔測. 且用

十意括示大途則一經興致咬如指掌矣

第二攝敎分齊有三. 初明二土立敎純雜二辨

經數:一七五三

經名:觀無量壽佛經義疏卷上

頁數:二八○

上	欄

大小漸頓三簡了不了義 初明二土立敎純

雜二. 初娑婆入道敎觀二淨土往生敎觀初

娑婆入道敎觀娑婆五濁惑業重輕根性差

別在機旣雜. 敎亦不純. 故有大小殊科偏圓

異徹. 經論宗師古今判敎互有不同迭相廢

立廣在他文不可備□二淨土往生敎觀

極樂淨土純一大乘淸淨良伴. 衆生生者雖

分九品莫不皆發無上道心. 到彼進功皆得

不退菩提妙果. 故往生論云. 二乘種不生. 雖

有聲聞弟子皆是先發大心暫履權乘不住小

果. 是知二土立敎純雜不同. 則淨土諸經不

勞簡判也二大小漸頓天台疏判敎相中

祇云此是大乘方等敎攝. 二藏明義菩薩藏

收. 漸頓悟入此卽頓敎. 遠疏亦云. 此經是頓

敎法輪. 韋提希等□是凡夫便證無生. 不從

小入. 故知是頓準知一代彌陀敎觀皆是圓

頓一佛乘法更無餘途. 慈雲法師云. 小乘經

部括盡貝書曾無一字說有淨土何肉勸生. 又

小乘中不談他佛亦無一字說有彌陀. 是則

淨土彌陀一歷耳根卽下大乘成佛種. 不聞不

信豈非大失乎三簡了不了義慈雲云. 佛

法有二. 一小乘不了義法二大乘了義法. 大

乘復有了不了義. 今談淨土唯是大乘了義

中了義法也. 經曰. 十方諦心更無餘乘唯一

佛乘. 斯之謂矣. 言了義者了彼淨土卽我自

心非他方也. 達彼彌陀卽我自性非他佛也.

如此則□神億刹實生乎自己心中. 孕質九蓮

豈逃乎刹那際內. 故經曰. 是心作佛是心是

佛. 卽是開示衆生佛之知見. 大乘了義豈復

中	欄

過此. 楞嚴勢至圓通云. 若衆生心憶佛念佛

現前當來必定見佛去佛不遠(言成佛不久也)至若法

華妙部如來親記往生(藥王品云受持此經卽往生安樂世界等)華嚴

極談普賢躬陳□向(普賢十大願結云臨命終時一刹那中卽得往生極樂世界等)

卽知淨穢身土悉是衆生自心祇由心體虛融

故使往生無□. 祇由心性包遍遂令取捨無

妨. 嗟今未學不達唯心. 但認點靈便爲淨土.

自謂心淨土淨不假他心. 佛卽我心豈須外

覓. 指彌陀爲外物. 貶極樂爲他邦. 故慈雲云.

或曰淨土在心何須外覓. 心淨土淨豈用□

然心生他方淨土耶. 釋曰子不善心土之義

將謂我心局在方寸. 便見西方□在域外. 若

了一念心遍一塵亦遍. 十萬億刹咫步之間

豈在心外. 世人若談空理便撥略因果. 若談

唯心便不信有外諸法. 豈唯謗法亦自謗心

女墜萬劫. 良可痛哉. 妄□是非障他淨土眞

惡知識也(上皆彼文)古賢苦口愍物情深. □屬意

以硏詳必因玆而超悟矣

三辨宗旨有三. 初定經宗二明事理三辨觀

法不同初定經旨宗是主義一經之主義

須辨示. 天台云. 此經以心觀爲宗. 此則單就

能觀爲言也. 觀佛依正得非心觀乎. 遠師善

導□云. 諸經所辨宗趣各異. 此經以觀佛三

昧爲宗. 此則通就能所而立也. 觀雖十六依

正不同而主在觀佛. 卽下經云. 於見身中得

今佛三昧. 念卽是觀. 但語通餘佛尙濫他經.

可如首題簡別斯盡. 觀佛三昧經云. 佛告阿

難此觀佛三昧是一切衆生犯罪者藥. 破戒

者護失道者導. 盲冥者眼愚癡者慧黑暗中

下	欄

燈. 煩惱賊中是勇猛將諸佛世尊之所遊戱

首楞嚴等諸大三昧始出生處. 又云. 若能觀

佛一毛孔是人名爲行念佛定. 以念佛故十

方諸佛常在其前爲說正法. 此人卽能出生

三世諸如來種. 何肉具足念佛色身. 又云. 若

四部弟子謗方等經作五逆罪犯四重禁偸僧

祇物汚比丘尼破八戒1齊作諸惡事種種邪

見. 若能至心一日一夜繫念在前觀佛一相

好者諸惡罪障皆盡滅等. 準知觀佛功德難

思. 良由攝虛妄心冥眞實境. 假彼福慧濟我

貧窮. 藉彼慈悲拯我比溺. 是□惡之前陳爲

入道之初門. 故楞嚴云. 不假方便自得心開

如染香人身有香氣. 是則名曰香光莊嚴. 略

擧大要餘廣如後二明事理理是虛寂之

强名事乃施爲之總目. 名雖兩立體一如.

其猶水動爲波墨書成字. 波雖萬狀水濕何

殊. 字有千差墨色無二. 若謂冥心住寂能所

泯亡則爲理觀. 擧心動慮取捨歷然卽爲事

觀. 是則理事敵對. 未是圓融. 今依天台十疑

論云. 智者熾然心生淨土達生體不可得. 此

乃眞無生. 愚者爲生所縛. 聞生作生解聞無

生作無生解. 而不知生卽無生無生卽生. 不

達此理橫相是非. 幾許謬哉. 是知達事卽理

理非事外. 是眞無生故稱妙觀. 又準南山理

事二懺須分兩根. 利根達理則一切唯心. 鈍

根未達則專依事行. 餘經理觀唯被上根. 今

經觀法通攝利[&FFFF]#. 利根修者莫非理觀. 鈍根

修者皆歸事想. 利鈍雖異皆得往生. 但生彼

已階位淺深. 進道遲速耳. 然古今 判釋互說